Soönoses 4. Toksoplasmose | Pierre-Ecohealth Blog Posts
Soönoses 4. Toksoplasmose
Posted on May 14, 2016 by Pierre at Ecohealth
Toksoplasmose word veroorsaak deur ‘n protosoa, Toxoplasma gondii. Katte raak dikwels besmet as hulle knaagdiere (rotte en muise) vreet wat met Toxoplasma besmet is. Katte skei oösiste vir ongeveer 3 weke in hulle mis uit nadat hulle die infeksie opgedoen het, waarna hulle immuun raak. H
ierdie oösiste moet eers ‘n proses van sporulasie (vorming van spore) ondergaan, ongeveer 3 dae, voor hulle besmetlik raak. Mense wat in aanraking met katsandbakke kom of katmis in sandputte en dan sodoende oösiste inneem, kan besmet raak. Swanger vroue kan die besmetting aan die fetus oordra.
Simptome by die mens
Gewoonlik geen tekens, maar vergrote limfkliere, koors, asemhalingsprobleme, senuweesimptome en letsels van die oё mag ontwikkel. As die moeder besmet raak tussen 2 en 6 maande van swangerskap kan die fetus besmet raak en die fetus mag afsterf, geaborteer raak en daar mag letsels van die oё en brein ontwikkel. In sekere gevalle mag simptome eers na geboorte sigbaar word.
Swanger vroue moet veral versigtig wees vir toksoplasmose. Dra handskoene wanneer met sand, grond en katsandbakke gewerk word. Die oösiste mag onder die naels inkom en dan later in die mond beland.
Vermy kontak met katmis en sandbakke. Katmis moet in die toilet afgspoel word.
Was groente af voordat dit geёet word
This entry was posted in Cats, Soonoses by Pierre at Ecohealth. Bookmark the permalink.